CELEX: 52007PC0159
Language: ga
Date: 2007-03-30
Title: Togra le haghaidh rialacháin ó Pharlaimint na Heorpa agus ón gComhairle lena leasaítear Rialachán (CEE) Uimh. 1408/71 ón gComhairle maidir le scéimeanna slándála sóisialta a chur i bhfeidhm ar dhaoine fostaithe, ar dhaoine féinfhostaithe agus ar bhaill dá dteaghlaigh ag gluaiseacht sa Chomhphobal (arna thíolacadh ag an gCoimisiún)

Fógra dlíthiúil tábhachtach

|

52007PC0159

Togra le haghaidh rialacháin ó Pharlaimint na Heorpa agus ón gComhairle lena leasaítear Rialachán (CEE) Uimh. 1408/71 ón gComhairle maidir le scéimeanna slándála sóisialta a chur i bhfeidhm ar dhaoine fostaithe, ar dhaoine féinfhostaithe agus ar bhaill dá dteaghlaigh ag gluaiseacht sa Chomhphobal (arna thíolacadh ag an gCoimisiún)  /* COIM/2007/0159 leagan deireanach - COD 2007/0054 */  

	[pic] | COIMISIÚN NA gCOMHPHOBAL EORPACH |An Bhruiséil 30.3.2007COIM(2007) 159 leagan deireanach2007/0054 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CEE) Uimh. 1408/71 ón gComhairle maidir le scéimeanna slándála sóisialta a chur i bhfeidhm ar dhaoine fostaithe, ar dhaoine féinfhostaithe agus ar bhaill dá dteaghlaigh ag gluaiseacht sa Chomhphobal(arna thíolacadh ag an gCoimisiún)MEABHRÁN MÍNIÚCHÁINCOMHTHÉACS AN TOGRA |110 | Forais agus cuspóirí an togra Tá sé beartaithe go ndéanfaidh an togra seo Rialachán (CEE) Uimh. 1408/71 ón gComhphobal a thabhairt suas chun dáta ionas go léireoidh sé athruithe i reachtaíocht na mBallstát maidir le slándáil shóisialta. |120 | Comhthéacs ginearálta Tá an togra seo ar cheann de na nuashonruithe rialta a dhéantar ar Rialachán (CEE) Uimh. 1408/71, nó chun bheith níos cruinne ar a chuid iarscríbhinní. Tá sé mar aidhm aige léargas ceart a thabhairt ar athruithe ar an staid bhreithiúnach ag an leibhéal náisiúnta agus dá bhrí sin chun comhordú leordhóthanach a áirithiú ag leibhéal an Chomhphobail idir na córais náisiúnta slándála sóisialta. Rinne Rialachán (CE) Uimh. 883/2004 simpliú agus nuachóiriú ar Rialachán (CEE) Uimh. 1408/71, agus beidh sé infheidhme i gcás ina mbeidh a rialachán feidhmiúcháin tagtha i bhfeidhm. Meastar gurb é seo an nuashonrú rialta deiridh ar Rialachán (CEE) Uimh. 1408/71 sula gcuirtear an dá Rialachán nua chun feidhme. |130 | Forálacha atá ann cheana i réimse an togra Rialachán (CEE) Uimh. 1408/71, arna nuashonrú le Rialachán (CE) Uimh. 118/97 agus arna leasú go deireanach le Rialachán (CE) Uimh. 629/2006 ó Pharlaimint na hEorpa agus ón gComhairle. Déanfaidh an togra láithreach tagairtí atá luaite in iarscríbhinní áirithe den Rialachán a thabhairt suas chun dáta agus a leasú, ar tagairtí iad a bhaineann le reachtaíochtaí náisiúnta a leasaíodh. |141 | Comhsheasmhacht le beartais agus cuspóirí eile an Aontais Neamh-infheidhme. |COMHAIRLIÚCHAN LE PÁIRTITHE LEASMHARA AGUS MEASÚNÚ IARMHARTA |Comhairliúchán le páirtithe leasmhara |211 | Modhanna comhairliúcháin, na príomhearnálacha ar díríodh orthu agus cuntas gairid ginearálta ar na freagróirí Tugadh cuireadh do na Ballstáit iarratais ar leasuithe a dhéanamh chun Rialacháin (CEE) Uimh 1408/71 agus 574/72 a thabhairt suas chun dáta ionas go léireofar athruithe ina reachtaíocht náisiúnta. Tá breithniú déanta ag oifigigh an Choimisiúin ar na héilimh seo, rinne siad scrúdú orthu in éineacht le hionadaithe na mBallstát le linn cruinniú den Choimisiún Riarthach um Shlándáil Shóisialta d'Oibrithe Imirceacha, agus, i gcás inar cuí sin, fuair siad soiléiriú maidir le sonraí áirithe ó ionadaithe na mBallstát lena mbaineann. |212 | Achoimre ar na freagraí agus conas ar cuireadh san áireamh iad Glacadh leis na hiarratais a mheastar a bheith ar comhréir le dlí AE agus a bhí ceadaithe ag an gcoimisiún riarthach |Bailiú agus úsáid saineolais |221 | Na fearainn eolaíochta/saineolais atá i gceist Comhordú na slándála sóisialta |222 | An Mhodheolaiocht a úsáideadh Pléití i gcruinnithe den Choimisiún Riarthach um Shlándáil Shóisialta d'Oibrithe Imirceacha, agus más gá, tuilleadh pléití chun soiléiriú a fháil, go háirithe maidir le sonraí reachtaíochta náisiúnta, le hionadaithe ar an gCoimisiún Riarthach ó na Ballstáit lena mbaineann. |223 | Na príomheagraíochtaí/saineolaithe a ndeachthas i gcomhairle leo An Coimisiún Riarthach um Shlándáil Shóisialta d'Oibrithe Imirceacha mar aon le roinnt de na hionadaithe ar an gCoimisiún seo. |2249 | Achoimre ar an gcomhairle a fuarthas agus a úsáideadh Níor luadh go bhfuil rioscaí tromchúiseacha ann nach bhfuil aon teacht aniar óna n-iarmhairtí. |Comhaontaíodh iontrálacha áirithe a bhaineann leis na Ballstáit a thabhairt suas chun dáta sna hIarscríbhinní a ghabhann le Rialachán (CEE) Uimh. 1408/71. |226 | Modhanna a úsáideadh chun an chomhairle shaineolach a chur ar fáil don phobal Modhanna ar bith |230 | Anailís Iarmharta Is minic a dhéanann Ballstáit leasuithe ar a gcuid reachtaíochta slándála sóisialta. Dá bhrí sin, tagann tagairtí do reachtaíocht náisiúnta i reachtaíocht AE ina gcomhordaítear scéimeanna slándála sóisialta chun bheith as dáta agus ina gcúis le héiginnteacht dhlíthiúil. Is chun dochair do shaoránaigh an AE a bhíonn ag gluaiseacht laistigh den AE an staid seo toisc nach mbíonn a gcearta curtha in iúl dóibh go cuí. Bíonn sé níos deacra do na hinstitiúidí náisiúnta slándála sóisialta forálacha AE lena gcomhordaítear slándáil shóisialta a fheidhmiú go cuí. Ní mór na tagairtí i reachtaíocht chomhordaitheach AE, go háirithe i Rialacháin (CEE) Uimh. 1408/71 agus 574/72 a thabhairt suas chun dáta chun go léireofaí reachtaíocht náisiúnta i gceart. Ní féidir rialacháin AE a thabhairt suas chun dáta ach amháin le Rialachán eile. Is chun leasa do na saoránaigh lena mbaineann é go ndéanfar Rialacháin Chomhphobail a thabhairt suas chun dáta go luath i ndiaidh reachtaíocht náisiúnta a leasú fiú má tháinig Rialachán (CE) Uimh. 883/2004 a ghlacann áit Rialachán (CEE) Uimh. 1408/71 i bhfeidhm an 20 Bealtaine 2004: ní bheidh feidhm ag an Rialachán seo go dtí go mbeidh an togra le haghaidh an Rialacháin cur chun feidhme atá faoi chaibidil i láthair na huaire glactha. I dtéarmaí ualaigh oibre nó costas, ní dhéanfaidh an Rialachán cur chun feidhme atá molta aon difear do staid reatha institiúidí agus riarachán slándála sóisialta, d'oibrithe nó d'fhostóirí. Dá ainneoin, is é is cuspóir don uasdátú seo ná comhordú scéimeanna slándála sóisialta a fheabhsú, agus cosaint níos fearr a thabhairt do shaoránaigh AE agus iad ag gluaiseacht laistigh den AE. |GNÉITHE DLÍTHIÚLA AN TOGRA |305 | Achoimre ar an ngníomh atá molta Tá sé beartaithe go ndéanfaidh an togra seo roinnt de na hiarscríbhinní a ghabhann le Rialachán (CEE) Uimh. 1408/71 a thabhairt suas chun dáta ionas go léireofaí athruithe i reachtaíocht slándála sóisialta na mBallstát. Déanfaidh sé cur chun feidhme na reachtaíochta Comhphobail lena gcomhordaítear scéimeanna slándála sóisialta a éascú trína áirithiú go léiríonn sé an reachtaíocht náisiúnta atá i bhfeidhm i gceart. |310 | Bunús dlí Airteagail 42 agus 308 de Chonradh CE. |320 | Prionsabal na coimhdeachta, Bíonn feidhm ag prionsabal na coimhdeachta a mhéid is nach mbaineann an togra le réimse atá folaithe ag inniúlacht eisiach an Chomhphobail. |Ní fhéadtar cuspóirí an togra a bhaint amach i gceart trí ghníomh ag na Ballstáit de bharr na gcúiseanna seo a leanas: |321 | Éilíonn Airteagal 42 den Chonradh gníomh Comhphobail i bhfoirm bearta comhordaitheacha i réimse na slándála sóisialta agus tá gá leis chun a áirithiú gur féidir an ceart is saorghluaiseacht oibrithe atá leagtha síos sa Chonradh a fheidhmiú go hiomlán. Gan comhordú den sórt sin, bheadh baol ann nach bhféadfaí an tsaorghluaiseacht a oibriú, toisc nach dóigh go n-úsáidfeadh daoine an ceart seo chomh mór céanna dá bhfágfadh sé, i ndáiríre, go gcaillfidís cearta slándála sóisialta a fuair siad cheana féin i mBallstát eile. Níl mar aidhm ag reachtaíocht reatha an Chomhphobail maidir le slándáil shóisialta ionad na scéimeanna náisiúnta éagsúla a ghabháil. Ba chóir béim a chur air nach beart comhchuibhithe an togra seo agus nach dtéann sé thar mar is gá le haghaidh comhordaithe éifeachtaigh. Go bunúsach, tá mar aidhm ag an togra na rialacha comhordaitheacha atá ann cheana a thabhairt suas chun dáta chun na hathruithe ar an reachtaíocht náisiúnta a léiriú. Cé go bhfuil an togra bunaithe ar rannchuidiú ó na Ballstáit, ní fhéadfadh Ballstáit na forálacha sin a ghlacadh ar leibhéal náisiúnta ós rud é go bhféadfadh sin a bheith ar neamhréir leis an Rialachán seo. Dá bhrí sin, tá sé riachtanach a áirithiú go ndéanfar na hiarscríbhinní a ghabhann leis an Rialachán a oiriúnú go cuí chun go bhféadfaí an Rialachán a chur i bhfeidhm go héifeachtach sna Ballstáit lena mbaineann. Baineann comhordú na slándála sóisialta le staideanna trasteorann i gcás nach féidir le haon Bhallstát gníomhú leis féin. Gabhann an Rialachán comhordaitheach ón gComhphobal ionad na gcomhaontuithe líonmhara déthaobhacha atá ann cheana. Ní hamháin go ndéanann sé seo simpliú ar chomhordú na slándála sóisialta do na Ballstáit ach áirithíonn sé cóir chomhionann do dhaoine atá árachaithe de réir reachtaíochta náisiúnta slándála sóisialta. |Is féidir cuspóirí an togra a bhaint amach níos fearr trí ghníomh ag leibhéal an Chomhphobail ar na cúiseanna seo a leanas. |324 | Níl ciall le comhordú scéimeanna slándála sóisialta ach amháin ag leibhéal an Chomhphobail. Is í an aidhm atá ann ná oibriú chomhordú na scéimeanna slándála sóisialta sna Ballstáit go léir a áirithiú. Tá sé seo bunaithe ar shaorghluaiseacht daoine laistigh den AE agus is í an tsaorghluaiseacht a fhágann go bhfuil call leis. |325 | Níl aon táscairí cáilíochtúla ann, ach baineann an Rialachán seo le gach saoránach de chuid an AE a ghluaiseann, ar chúis ar bith, laistigh den AE. |27 | Níl sa togra seo ach beart comhordaitheach nach féidir a thógáil ach ag leibhéal an Chomhphobail. Fós féin, is faoi na Ballstáit a bheidh sé a gcuid scéimeanna slándála sóisialta féin a eagrú agus a mhaoiniú. |Dá bhrí sin, comhlíonann an togra prionsabal na coimhdeachta. |Prionsabal na comhréireachta Comhlíonann an togra prionsabal na comhréireachta ar na cúiseanna seo a leanas. |331 | Éilíonn Rialachán (CEE) Uimh. 1408/71 an cineál seo gnímh toisc nach féidir ach le Rialachán eile Rialachán a leasú. Fós féin, is faoi na Ballstáit a bheidh sé a gcuid scéimeanna slándála sóisialta féin a eagrú agus a mhaoiniú. |332 | Déanann an togra seo comhordú scéimeanna slándála sóisialta a éascú do na Ballstáit agus dá bhrí sin is chun leasa do shaoránaigh é mar aon leis na húdaráis náisiúnta slándala sóisialta. Tá na forálacha speisialta seo bunaithe ar thograí ó na Ballstáit, rud a fhágann go bhfuil aon ualach airgeadais agus riaracháin ionchasach íoslaghdaithe agus i gcomhréir leis an gcuspóir thuasluaite. Ar an dtaobh eile, mura ndéanfaí Rialachán (CEE) Uimh. 1408/71 a uasdátú amhlaidh, is dóigh go mbeadh na hualaigh airgeadais agus riaracháin níos mó. |Rogha ionstraimí |341 | An ionstraim/ na hionstraimí atá molta: Rialachán |342 | Ní bheadh ionstraimí eile iomchuí ar na cúiseanna seo a leanas. Níl aon rogha eile ann mar ní féidir ach le Rialachán eile téacs cosúil le Rialachán (CEE) Uimh. 1408/71 a leasú. |IMPLEACHTAÍ BUISÉADACHA |409 | Níl aon impleachtaí ag an togra do bhuiséad an Chomhphobail. |FAISNÉIS BHREISE |520 | Aisghairm reachtaíochta atá ann cheana Fágfaidh glacadh an togra seo go gcaithfear forálacha reachtacha áirithe a aisghairm. |560 | An Limistéar Eorpach Eacnamaíoch Baineann an dréachtionstraim seo le ní a thagann faoi réim Chomhaontú LEE agus ba chóir dá bhrí sin go ndéanfaí é a leathnú go dtí an Limistéar Eorpach Eacnamaíoch. |570 | Míniú mionsonraithe ar an togra, de réir caibidle nó airteagail I. Leasuithe ar iarscríbhinn I 1. Leasú ar chuid I Tugtar sainmhíniú ar na téarmaí "daoine fostaithe" agus "daoine féinfhostaithe" i gCuid I d'Iarscríbhinn I i gcásanna nach féidir iad a chinneadh ón reachtaíocht náisiúnta. Ba chóir an friotal faoin gceannteideal "I. Éire" a leasú ionas go ndéanfaidh an tagairt na hathruithe ar théacsanna tagartha na hÉireann de bharr chomhdhlúthú reachtaíocht shóisialta na hÉireann, mar atá faoi láthair san Acht Comhdhlúite Leasa Shóisialaigh 2005 a chur i gcuntas . 2. Leasú ar Chuid II Tugtar sainmhíniú ar an téarma "baill teaghlaigh" i gCuid II d'Iarscríbhinn I, i gcás nach gcumasaíonn an reachtaíocht náisiúnta idirdhealú a dhéanamh idir baill teaghlaigh agus daoine eile. Ba chóir an friotal faoin gceannteideal 'I. Éire" a leasú ionas go ndéanfaidh an tagairt an dlí Éireannach nua lena mbunaítear Feidhmeannacht na Seirbhíse Sláinte a ghlacann ionad na mBord/ na nÚdarás Sláinte a bhíodh ann a chur i gcuntas. II Iarscríbhinn II 1. Leasú ar Chuid I Tugann Cuid II d'Iarscríbhinn II sainmhíniú ar na scéimeanna speisialta do dhaoine féinfhostaithe arna n-eisiamh ó raon feidhme an Rialacháin seo de bhun an ceathrú fomhír d'Airteagal I(j). Ba chóir an friotal faoin gceannteideal "H. An Fhrainc" a shimpliú chun a chur i gcuntas nach ndearnadh an t-árachas forlíontach dá dtagraítear i mír 2 a chur i bhfeidhm. Is ionann laghdú iarscríbhinne chun scéimeanna áirithe a eisiamh ó raon feidhme an Rialacháin agus an Rialachán a shimpliú. 2. Leasú ar Chuid II Tugann Cuid II d'Iarscríbhinn II sainmhíniú ar na liúntais speisialta luí seoil nó uchtála arna n-eisiamh ó raon feidhme an Rialacháin de bhun Airteagal 1(u)(i). Ba chóir an friotal faoin gceannteideal "S. An Pholainn" a leasú ionas nach mbeidh an sochar atá luaite faoi láthair (forlíonadh ar liúntas luí seoil) arna eisiamh a thuilleadh ach go mbeidh sé faoi réir a chomhordaithe freisin. Is féidir an tagairt nua a éiríonn as glacadh ionstraim an 29 Nollaig 2005 a chur isteach de bhun Airteagal 1(u)(i). III. Leasú ar Iarscríbhinn IIa Déanann Iarscríbhinn IIa liosta de na sochair speisialta neamhranníocacha a dheonaítear do na daoine lena mbaineann go heisiach i gcríoch an Bhallstáit ina bhfuil cónaí orthu faoi Airteagal 10a de Rialachán (CEE) Uimh. 1408/71. Ba chóir an friotal faoin gceannteideal "I. Éire" a leasú ionas go ndéanfaidh an tagairt na hathruithe ar théacsanna tagartha na hÉireann de bharr chomhdhlúthú reachtaíocht shóisialta na hÉireann, mar atá faoi láthair san Acht Comhdhlúite Leasa Shóisialaigh 2005, a chur i gcuntas. Níl aon leasuithe substainteacha ann. IV. Leasú ar Chuid A d'Iarscríbhinn III Tá liosta in Iarscríbhinn III de na forálacha de chuid comhaontuithe déthaobhacha láithreacha roimh chur i bhfeidhm an Rialacháin sna Ballstáit lena mbaineann. Tá liosta i gCuid A de na forálacha de chuid comhaontuithe déthaobhacha a leanfaidh d'fheidhm a bheith acu, cé go bhfuil Rialachán (CEE) Uimh. 1408/71 tar éis ionad fhorálacha na gcomhaontuithe déthaobhacha a ghabháil i gcoitinne. Ba chóir go gcuirfí i gcuntas sa fhriotal faoi "An Ungáir-An Ostair" go bhfuil an fhoráil sa dá chomhaontú déthaobhach maidir le pinsin a ríomh as feidhm mar gheall ar leasú ar dhlí pinsean na hUngáire más rud é gur giorra an tréimhse árachais san Ungáir ná an mheánré atá leagtha síos sa scéim Ungáireach maidir le pinsin a ríomh. V. Leasuithe ar Iarscríbhinn IV 1. Leasú ar Iarscríbhinn IV, Cuid A Tá liosta in Iarscríbhinn IV, Cuid A de na reachtaíochtaí dá dtagraítear in Airteagal 37(1) den Rialachán ar dá réir a bheidh méid na sochar easláine neamhspleách ar fhad na dtréimhsí árachais. Ba chóir an friotal faoin gceannteideal "I. Éire" a leasú ionas go ndéanfaidh an tagairt na hathruithe ar théacsanna tagartha na hÉireann de bharr chomhdhlúthú reachtaíocht shóisialta na hÉireann, mar atá faoi láthair san Acht Comhdhlúite Leasa Shóisialaigh 2005, a chur i gcuntas . Ba chóir an friotal faoin gceannteideal "Q. An Ísiltír" a leasú ionas go gcuirfear i gcuntas gur glacadh Acht an 10 Samhain 2005 "Wet werk en inkomen naar arbeidsvermogen (WIA)". 2. Leasú ar Iarscríbhinn IV, Cuid C Tá liosta in Iarscríbhinn IV, Cuid C de na "cásanna dá dtagraítear in Airteagal 46(1)(b) den Rialachán ina bhféadfaí ríomhaireacht sochar de réir Airteagal 46(2) den Rialachán a tharscaoileadh" toisc nach dtiocfaidh toradh níos airde riamh as. Ba chóir an friotal faoin gceannteideal "O. An Ungáir" a scriosadh, toisc gur thug na ríomhaireachtaí a bhí bunaithe ar an reachtaíocht leasaithe le fios go bhféadfadh an ríomhaireacht pro rata a bheith níos airde ná ríomhaireacht an phinsin náisiúnta. Toisc nach bhfuil na coinníollacha chun an ríomhaireacht chomparáideach arna sásamh a thuilleadh, ba chóir ionchur ar an liosta seo a tharraingt siar. Ba chóir an friotal faoin gceannteideal "R. An Ostair" a leasú d'fhonn cásanna nuair nach gá ríomhaireacht chomparáideach a dhéanamh ar an sochar a chur i gcuntas. VI. Leasuithe ar Iarscríbhinn VI Leagann Iarscríbhinn VI amach nósanna imeachta speisialta chun reachtaíocht Ballstát áirithe eile a chur chun feidhme. Ba chóir an fhaisnéis faoin gceannteideal "C. An Danmhairg" a leasú faoi phointí 6 agus 11 d'fhonn leasú nach bhfuil ann ach leasú foirmiúil ar dhlí náisiúnta na Danmhairge a chur i gcuntas. Ba chóir an friotal faoin gceannteideal "Q. An Ísiltír" a leasú i bpointe 4 ionas go gcuirfear i gcuntas gur glacadh Acht an 10 Samhain 2005 "Wet werk en inkomen naar arbeidsvermogen (WIA)". Ba chóir an friotal faoin gceannteideal "R. An Ostair" a chríochnú i bpointe 10 ionas go sonrófar conas a chuirfear tréimhsí thar lear i gcuntas le linn pinsean a ríomh. VII. Leasú ar Iarscríbhinn VIII Déanann Iarscríbhinn VIII liosta de na scéimeanna nach dtugtar ach sochair theaghlaigh nó sochair fhorlíontacha nó speisialta do dhílleachtaí fúthu. Ba chóir an friotal faoin gceannteideal 'I. Éire" a leasú ionas go ndéanfaidh an tagairt an dlí Éireannach nua lena mbunaítear Feidhmeannacht na Seirbhíse Sláinte a ghlacann ionad na mBord/ na nÚdarás Sláinte a bhíodh ann, a chur i gcuntas. |F-6827 |1.  2007/0054 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CEE) Uimh. 1408/71 ón gComhairle maidir le scéimeanna slándála sóisialta a chur i bhfeidhm ar dhaoine fostaithe, ar dhaoine féinfhostaithe agus ar bhaill dá dteaghlaigh ag gluaiseacht sa Chomhphobal(Téacs atá ábhartha maidir leis an LEE)TÁ PARLAIMINT NA hEORPA AGUS COMHAIRLE AN AONTAIS EORPAIGH,ag féachaint don Chonradh ag bunú an Chomhphobail Eorpaigh, agus go háirithe Airteagail 42 agus 308,Ag féachaint don togra ón gCoimisiún[1],Ag féachaint don tuairim ó Choiste Eacnamaíoch agus Sóisialta na hEorpa[2] ,Ag féachaint don tuairim ó Choiste na Réigiún[3],Ag gníomhú dóibh i gcomhréir leis an nós imeachta a leagtar síos in Airteagal 251 den Chonradh[4],De bharr an méid seo a leanas:(1) D'fhonn athruithe ar reachtaíocht Ballstát áirithe a chur i gcuntas, ní mór iarscríbhinní áirithe a ghabhann le Rialachán (CEE) Uimh. 1408/71[5] a oiriúnú.(2) Dá bhrí sin, ba chóir Rialachán (CEE) Uimh. 1408/71 a leasú dá réir sin.(3) Ní fhorálann an Conradh do chumhachtaí seachas na cumhachtaí faoi Airteagal 308 chun bearta iomchuí a ghlacadh i réimse na slándála sóisialta do dhaoine seachas daoine fostaithe,TAR ÉIS AN RIALACHÁN SEO A GHLACADH:Airteagal 1Déanfar Iarscríbhinní I, II, IIa, III, IV, VI, agus VIII a ghabhann le Rialachán (CEE) Uimh. 1408/71 a leasú de réir na hIarscríbhinne a ghabhann leis an Rialachán seo.Airteagal 2Tiocfaidh an Rialachán seo i bhfeidhm ar an tríú lá tar éis a fhoilsithe in Iris Oifigiúil an Aontais Eorpaigh .Beidh an Rialachán seo ina cheangal go huile agus go hiomlán agus infheidhme go díreach i ngach Ballstát.Arna dhéanamh sa Bhruiséil, an [...]Do Pharlaimint na hEorpa Don ChomhairleAn tUachtarán An tUachtaránIARSCRÍBHINNDéantar na hIarscríbhinní a ghabhann le Rialachán (CEE) Uimh. 1408/71 a leasú mar seo a leanas:1. In Iarscríbhinn I, Cuid I, faoin gceannteideal "I. ÉIRE", cuirtear an méid seo a leanas in ionad an téacs:"I. ÉIRE1. Measfar aon duine atá árachaithe go héigeantach nó go saorálach de bhun fhorálacha Airteagail 12, 24, agus 70 den Acht Comhdhlúite Leasa Shóisialaigh 2005 a bheith ina dhuine árachaithe nó ina duine árachaithe de réir bhrí Airteagal 1(a)(ii) den Rialachán.2. Measfar aon duine atá árachaithe go héigeantach nó go saorálach de bhun fhorálacha Airteagail 20 agus 24 den Acht Comhdhlúite Leasa Shóisialaigh 2005 a bheith ina dhuine féinfhostaithe nó ina duine féinfhostaithe de réir bhrí Airteagal 1 (a) (ii) den Rialachán".2. In Iarscríbhinn I, Cuid II, faoin gceannteideal "I. ÉIRE", cuirtear an méid seo a leanas in ionad an téacs:"I. ÉIRED'fhonn an ceart chun sochair chomhchineáil i leith breoiteachta nó máithreachais a chinneadh le linn an Rialachán a chur i bhfeidhm, ciallóidh na téarmaí 'ball teaghlaigh' agus 'duine den teaghlach' aon duine a mheastar a bheith ina chleithiúnaí nó ina cleithiúnaí de chuid duine féinfhostaithe le linn na hAchtanna Sláinte 1947-2004 a chur i bhfeidhm."3. In Iarscríbhinn II, Cuid I, faoin gceannteideal "H. AN FHRAINC", cuirtear an méid seo a leanas in ionad an téacs:"H. AN FHRAINCScéimeanna sochair fhorlíontaigh do dhaoine i dtrádálacha ceardaíochta, i slite beatha tionsclaíocha nó tráchtála nó i ngairmeacha liobrálacha, scéimeanna forlíontacha árachais seanaoise do dhaoine féinfhostaithe sna gairmeacha liobrálacha, scéimeanna lena gcumhdaítear easláine nó bás, agus scéimeanna sochair fhorlíontaigh seanaoise do liachleachtóirí agus do chúntóirí atá ar conradh, dá dtagraítear faoi seach in Airteagail L. 615-20, L. 644-1, L. 644-2, L. 645-1 agus L. 723-14 den Chód Slándála Sóisialta".4. In Iarscríbhinn II, Cuid II, faoin gceannteideal "S. AN PHOLAINN", cuirtear an méid seo a leanas in ionad an téacs:"S. AN PHOLAINNDeontas breithe íocaíochta-aonair (An tAcht Sochar Teaghlaigh)".5. In Iarscríbhinn IIa, faoin gceannteideal "I. ÉIRE", cuirtear an méid seo a leanas in ionad an téacs:"I. ÉIRE(a) Cúnamh Dífhostaíochta (An tAcht Comhdhlúite Leasa Shóisialaigh 2005, Cuid 3, Caibidil 2);(b) Pinsean Seanaoise (Neamhranníocach), (An tAcht Comhdhlúite Leasa Shóisialaigh 2005, Cuid 3, Caibidil 4);(c) Pinsean Baintrí (Neamhranníocach), Pinsean Baintrí Fir (Neamhranníocach) (An tAcht Comhdhlúite Leasa Shóisialaigh 2005, Cuid 3, Caibidil 6);(d) Liúntas Míchumais (An tAcht Comhdhlúite Leasa Shóisialaigh 2005, Cuid 3, Caibidil 10);(e) Liúntas Soghluaiseachta (an tAcht Sláinte 1970, Alt 61);(f) Pinsean Dall (An tAcht Comhdhlúite Leasa Shóisialaigh 2005, Cuid 3, Caibidil 5)".6. Leasaítear Iarscríbhinn III, Cuid A mar seo a leanas:(a) cuirtear an méid seo a leanas in ionad phointe 13 "AN GHEARMÁIN-AN UNGÁIR":"13. AN GHEARMÁIN-AN UNGÁIR(a) Airteagal 40(1)(b) de Chomhaontú an 2 Bealtaine 1998 maidir le Slándáil Shóisialta.(b) Pointe 16 den Phrótacal Dúnta a ghabhann leis an gCoinbhinsiún sin".(a) cuirtear an méid seo a leanas in ionad phointe 24 "AN UNGÁIR-AN OSTAIR":"24. AN UNGÁIR-AN OSTAIRAirteagal 36(3) den Choinbhinsiún maidir le Slándáil Shóisialta an 31 Márta 1999".7. Leasaítear Iarscríbhinn IV, Cuid A mar seo a leanas:(a) Cuirtear an méid seo a leanas in ionad an cheannteidil "I. ÉIRE":"I. ÉIRECuid II, caibidil 17 den Acht Comhdhlúite Leasa Shóisialaigh 2005".(b) Faoin gceannteideal "Q. AN ÍSILTÍR", cuirtear isteach an méid seo a leanas:"c) Acht an 10 Samhain 2005 " Wet werk en inkomen naar arbeidsvermogen (WIA)"."8. Leasaítear Iarscríbhinn IV, Cuid C mar seo a leanas:(a) scriostar an ceannteideal "O. AN UNGÁIR".Cuirtear an méid seo a leanas in ionad an cheannteidil "R. AN OSTAIR":"1. Maidir leis na hiarratais go léir ar shochair faoi Acht Cónaidhme an 9 Meán Fómhair 1955 um Shlándáil Shóisialta Ghinearálta (ASVG), faoi Acht Cónaidhme an 11 Deireadh Fómhair 1978 um Shlándáil Shóisialta Oibrithe Féinfhostaithe i dTrádálacha Tionsclaíocha agus Ceardaíochta (GSVG) agus faoi Acht Cónaidhme an 11 Deireadh Fómhair 1978 um Shlándáil Shóisialta Oibrithe Féinfhostaithe Talmhaíochta agus Foraoiseachta (BSVG), sa mhéid is nach bhfuil feidhm ag Airteagail 46b agus 46c den Rialachán, nó de bhun Airteagal 45 den Rialachán, féadfar cineál eile pinsin le rialacha ríomhaireachta is mó fabhar a roghnú.2. Maidir le hiarratais ar na sochair seo a leanas ar bhonn cuntais pinsin faoi Acht Ginearálta Pinsean (APG) an 18 Samhain 2004, sa mhéid is nach bhfuil feidhm ag Airteagail 46b agus 46c den Rialachán, nó de bhun Airteagal 45 den Rialachán, féadfar cineál eile pinsin le rialacha ríomhaireachta is mó fabhar a roghnú(a) pinsean seanaoise;(b) pinsin easláine;(c) pinsin mharthanóirí, sa mhéid is nach bhfuil aon mhéadú sochair le ríomh ar bhonn míonna árachais breise faoi Airteagal 7(2) den APG."9. Leasaítear Iarscríbhinn VI mar seo a leanas:(a) Faoin gceannteideal "C. AN DANMHAIRG"(i) i bpointe 6, scriostar na focail "an 20 Nollaig 1989".(a) cuirtear an méid seo a leanas in ionad phointe 11:"11. Tagann an sochar idirmheánach a íoctar le daoine dífhostaithe a thairbhigh den scéim "fleiscphoist" (ledighedsydelse) (de bhun an Achta um Bheartas Sóisialta Gníomhach) faoi réim Theideal III, Caibidil 6 (sochair dífhostaíochta). Maidir le daoine dífhostaithe a théann chuig Ballstát eile, beidh feidhm ag forálacha Airteagail 69 agus 71 den Rialachán seo i gcás ina bhfuil scéimeanna comhchosúla ag an mBallstát lena mbaineann don chatagóir céanna daoine".(b) Faoin gceannteideal "Q. AN ÍSILTÍR", cuirtear an méid seo a leanas in ionad phointe 4:“4. Cur chun feidhme reachtaíocht na hÍsiltíre maidir leis an éagumas chun oibre(a) Maidir le haon duine fostaithe nó féinfhostaithe nach bhfuil árachaithe a thuilleadh faoi Acht Easláine an 11 Nollaig 1975 (AAW), faoi Acht Árachais Easláine (Daoine Féinfhostaithe) an 24 Aibreán 1997 (WAZ), faoi Acht Árachais Easláine an 18 Feabhra 1966 (WAO) agus/nó faoi Acht Oibre agus Ioncaim de réir Cumais Saothair an 10 Samhain 2005 (WIA), meastar  nó í a bheith árachaithe i gcás an riosca a bheith ann, chun críocha chur chun feidhme fhorálacha Chaibidil 3 de Theideal III den Rialachán, más rud  go bhfuil an duine sin árachaithe faoi reachtaíocht Ballstáit eile i leith an riosca chéanna, nó, ina éagmais sin, i gcás sochar a bheith dlite de bhun reachtaíochta Ballstáit eile. Measfar an coinníoll deireanach sin a bheith comhlíonta, áfach, sa chás dá dtagraítear in Airteagal 48(1).(b) Más rud , de bhun phointe (a) go bhfuil an duine lena mbaineann i dteideal pinsin ón Ísiltír, íocfar an sochar sin de réir na rialacha atá leagtha síos in Airteagal 46(2) den Rialachán:(i) más rud  go raibh an duine lena mbaineann ag gabháil d'obair mar dhuine fostaithe go deireanach sular tharla an t-éagumas chun oibre de réir bhrí Airteagal 1(a) den Rialachán, de réir na bhforálacha atá leagtha síos san WAO; Má tharla an t-éagumas chun oibre an 1 Eanáir 2004 nó dá éis, déanfar méid an tsochair a ríomh ar bhonn Acht Oibre agus Ioncaim de réir Cumais Saothair an 10 Samhain 2005 (WIA);(ii) más rud  go raibh an duine lena mbaineann ag gabháil d'obair i gcáil seachas mar dhuine fostaithe go deireanach sular tharla an t-éagumas chun oibre de réir bhrí Airteagal 1(a) den Rialachán, de réir na bhforálacha atá leagtha síos san Acht Árachais Éagumais (Daoine Féinfhostaithe) (WAZ);(c) D'fhonn na sochair a íocadh de réir Acht Árachais Easláine réamhluaite an 18 Feabhra 1966 (WAO), Acht Oibre agus Ioncaim de réir Cumais Saothair an 10 Samhain 2005 (WIA) nó Acht Árachais Easláine an 24 Aibreán 1997, cuirfidh institiúidí na hÍsiltíre na nithe seo a leanas i gcuntas:-  Tréimhsí fostaíochta íoctha agus tréimhsí a ndéileálfar leo amhlaidh agus a cuireadh i gcrích san Ísiltír roimh 1 Iúil 1967;-  Tréimhsí árachais a cuireadh i gcrích faoi Acht réamhluaite an 18 Feabhra 1966 (WAO);-  Tréimhsí árachais a bheidh curtha i gcrích ag an duine lena mbaineann i ndiaidh aois 15 bliana faoi Acht réamhluaite an 15 Nollaig 1975 (AAW) sa mhéid is nach bhfuil siad ar aon-tráth leis na tréimhsí árachais a cuireadh i gcrích faoi Acht réamhluaite an 18 Feabhra 1966 (WAO);-  Tréimhsí árachais a cuireadh i gcrích de réir Acht Árachais Easláine (Daoine Féinfhostaithe) an 24 Aibreán 1997 (WAZ);-  Tréimhsí árachais a cuireadh i gcrích de réir Acht Oibre agus Ioncaim de réir Cumais Saothair an 10 Samhain 2005 (WIA).(d) Le linn sochar éagumais na hÍsiltíre a ríomh de bhun Airteagal 40(1) den Rialachán, ní chuireann údaráis na hÍsiltíre i gcuntas aon fhorlíonta a deonaíodh faoi fhorálacha an Achta um Fhorlíonta. Déanfar an ceart chun forlíon a fháil agus méid an chéanna a ríomh ar bhonn an Achta um Fhorlíonta amháin."(c) Faoin gceannteideal "R. AN OSTAIR", cuirtear isteach an pointe seo a leanas:"10. D'fhonn an méid teoiriciúil i leith sochar bunaithe ar chuntas pinsin faoin Acht Ginearálta Pinsean ( Allgemeines Pensionsgesetz – APG) an 18 Samhain 2004 chun críocha Airteagal 46(2)(a) den Rialachán, cuireann an t-údarás inniúil i gcuntas, i leith gach míosa árachais a bheidh curtha i gcrích faoi reachtaíocht Ballstát eile, an chion den chreidmheas iomlán a chinnfear de réir an APG ar an dáta tagartha, a fhreagraíonn do chomhrann an chreidmheasa iomláin agus líon na míonna árachais ar a bhfuil an creidmheas iomlán bunaithe."10. In Iarscríbhinn VIII, cuirtear an méid seo a leanas in ionad an cheannteidil "I. ÉIRE":"I. ÉIRESochair linbh, liúntas dílleachta (ranníocach) agus méaduithe ar phinsean baintrí (ranníocach) agus ar phinsean baintrí fir (ranníocach), is iníoctha i leith leanaí incháilithe faoin Acht Comhdhlúite Leasa Shóisialaigh 2005 agus aon reachtaíocht leasaitheach dá éis sin".[1] IO C an, lch. .[2] IO C an, lch. .[3] IO C an, lch. .[4] IO C an, lch. .[5] IO L 149, 5.7.1971, lch. 2; Rialachán arna leasú go deireanach le Rialachán (CE) Uimh. 1992/2006 (IO L 392, 30.12.2006, lch. 1).